**D I S P O Z I Ţ I E**

# **privind exercitarea cu caracter temporar a funcției contractuale de conducere**

# **de Director al Direcției de Administrare și Exploatare a Stadionului ”Cluj Arena”**

# **de către domnul Câmpean Flavius-Marian**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 44475/30.10.2024, elaborat de către Direcţia Generală Buget-Finanţe, Resurse Umane - Serviciul Resurse Umane prin care se motivează și fundamentează emiterea actului administrativ;

Luând în considerare:

* art. 1 din Hotărârea Consiliului Județean Cluj nr. 235/20.12.2023 privind stabilirea salariilor de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia pentru anul 2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) şi alin. (2) lit. b), art. 538, art. 552 alin. (1), art. 554 și art. 555 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 11 și art. 30 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;
* art. 75-77 din Hotărârea de Guvern nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Exercitarea cu caracter temporar a funcţiei contractuale de conducere temporar vacante de director, gradul II al Direcției de Administrare și Funcționare a Stadionului ”Cluj Arena” de către domnul Câmpean Flavius-Marian, inspector de specialitate, gradul profesional IA în Compartimentul Administrare și Funcționare din cadrul Direcției de Administrare și Exploatare a Stadionului ”Cluj Arena” cu data de 01.11.2024, până la revenirea titularului.

**Art. 2.** Pe perioada exercitării cu caracter temporar a funcţiei contractuale de conducere vacante, de director al Direcției de Administrare și Funcționare a Stadionului ”Cluj Arena” domnul Câmpean Flavius-Marian va avea următoarea încadrare şi salarizare:

- funcţia contractuală de conducere: ……………….Director;

- încadrarea (gradul).............................................................................II

- salariul de bază brut...........................................................\_\_\_\_\_lei.

**Art. 3.** Atribuțiile aferente funcției contractuale de conducere de director al Direcției de Administrare și Funcționare a Stadionului ”Cluj Arena” sunt prevăzute în fișa postului care se anexează prezentei dispoziți.

**Art. 4. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 6. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica prezenta dispoziție domnului Câmpean Flavius-Marian

**PREȘEDINTE CONTRASEMNEAZĂ :**

**Alin TIȘE SECRETAR GENERAL AL JUDEŢULUI**

**Simona GACI**

**Nr. 531 din 31 octombrie 2024**